Ερμιόνη (Ροσσίνι)

Ερμιόνη είναι το όνομα μιας τραγικής όπερας σε δύο πράξεις του Τζοακίνο Ροσσίνι σε ιταλικό λιμπρέτο του Αντρέα Λεόνε Τόττολα, βασισμένο στην τραγωδία Ανδρομάχη του Ρακίνα.

 Ιστορικό απόδοσης 

 19ος αιώνας 
Η Ερμιόνη παρουσιάστηκε για πρώτη φορά στο Θέατρο του Σαν Κάρλο της Νάπολης, στις 27 Μαρτίου 1819. Για λόγους που δεν είναι ακόμη ξεκάθαροι, η όπερα αποσύρθηκε στις 19 Απριλίου μετά από μόλις επτά παραστάσεις και δεν ξαναβγήκε παρά πάνω από εκατό χρόνια μετά τον θάνατο του Ροσσίνι. Μια πιθανή εξήγηση για την αποτυχία της θα μπορούσε να είναι η επιλογή του συνθέτη να προτιμήσει τη χρήση του ρετσιτατίβο (accompagnato) έναντι του secco (δηλ. με συνοδεία ορχήστρας αντί σκέτο μπάσο) και να συνδέσει κάθε σκηνή με την επόμενη κατά τρόπο που να θυμίζει τις γαλλικές όπερες του Γκλουκ και του Σποντίνι (ο τελευταίος θα είχε επίσης τεράστια επιρροή στην Ευριάνθη του Βέμπερ, τέσσερα χρόνια αργότερα)

Παρά την αποτυχία της όπερας, ο Ροσσίνι φαινόταν να την αγαπά πολύ και κράτησε το χειρόγραφό, μαζί με μερικά άλλα από τα χρόνια που ζούσε στην Νάπολη, μέχρι το θάνατό του. Η αυτόγραφη παρτιτούρα παραδόθηκε στη συνέχεια από τη χήρα, Ολύμπη Πελισσιέ, στον Ευγένιο Λεκόμτ, ο οποίος το εμπιστεύτηκε στη Βιβλιοθήκη του Μουσείου Όπερας του Παρισιού. Τελικά, μια συναυλία δόθηκε στη Σιένα τον Αύγουστο του 1977. 

Σε μεγάλη ηλικία, όταν ρωτήθηκε αν θα ήθελε η Ερμιόνη να μεταφραστεί και να παρουσιάζεται στις γαλλικές σκηνές, ο συνθέτης φέρεται να απάντησε: "Είναι ο μικρός μου ιταλικός Γουλιέλμος Τέλλος και δεν θα δει το φως της δημοσιότητας παρά μετά τον θάνατό μου."

 20ος αιώνας και μετέπειτα 
Η πρώτη σύγχρονη παράσταση ήταν στο Φεστιβάλ Όπερας Ροσσίνι του Πέζαρο στις 22 Αυγούστου 1987, με τους Μονσεράτ Καμπαγιέ, Μέριλιν Χορν, Κρις Μέριτ και Ρόκγουελ Μπλέικ. Στη Βρετανία, μια παράσταση σε συναυλιακή μορφή πραγματοποιήθηκε στο Queen Elizabeth Hall στις 10 Απριλίου 1992 και η πρώτη παράσταση ήταν στο Γκλίντμπορν στις 22 Μαΐου 1995. Στις ΗΠΑ, μια παράσταση σε μορφή συναυλίας δόθηκε στην Όπερα του Σαν Φρανσίσκο στις 26 Ιουνίου 1992 και η όπερα ανέβηκε για πρώτη φορά από την Όπερα Όμαχα στις 11 Σεπτεμβρίου 1992 σε μια παραγωγή του Τζόναθαν Μίλλερ.

Άλλες σκηνικές παραστάσεις της Ερμιόνης τα τελευταία χρόνια έχουν πραγματοποιηθεί στη Νάπολη (1988 και 2019), στη Μαδρίτη, στη Ρώμη (1991), στο Μπουένος Άιρες (1992) και στη Σάντα Φε (2000). Η Όπερα της Νέας Υόρκης και η Όπερα του Ντάλας ενώθηκαν για να δημιουργήσουν μια παραγωγή το 2004. Μια συναυλία της Ερμιόνης παρουσιάστηκε στο Παλάτι της Όπερας της Κορούνια τον Ιούνιο του 2015 υπό τη διεύθυνση του Αλμπέρτο Ζέντα. Η πρώτη παραγωγή της Γερμανίας παρουσιάστηκε στο Θέατρο του Ρόστοκ στις 5 Μαρτίου 2016 υπό τη διεύθυνση του Ντέιβιντ Πάρι.

 Ρόλοι του έργου 
ΡόλοςΕίδος φωνήςΗθοποιοί της πρεμιέρας
27 Μαρτίου 1819
(Μαέστρος: Νικόλα Φέστα)Ερμιόνη, κόρη της Ελένης και του ΜενέλαουσοπράνοIsabella ColbranΑνδρομάχη, χήρα (πρώην σύζυγος του Έκτορα)κοντράλτοBenedetta Rosmunda PisaroniΠύρρος, γιος του Αχιλλέα και βασιλιάς της ΗπείρουτενόροςAndrea NozzariΟρέστης, γιος του ΑγαμέμνονατενόροςGiovanni DavidΠυλάδης, φίλος του ΟρέστητενόροςGiuseppe CiccimarraΚλεώνη, έμπιστη της Ερμιόνηςμέτζο-σοπράνοMaria ManziΦοινίκιος, παιδαγωγός του ΠύρρουμπάσοςMichele BenedettiΚεφίσα, έμπιστη της ΑνδρομάχηςκοντράλτοRaffaella De BernardisΆτταλος, έμπιστος του ΠύρρουτενόροςGaetano ChizzolaΑστυάναξ, γιος της ΑνδρομάχηςβουβόςΆρχοντες της Ηπείρου, Τρώες αιχμάλωτοι, συνοδοί του Ορέστη, Σπαρτιάτισσες κοπέλες

 Παραπομπές 

Εξωτερικοί σύνδεσμοι


Κατηγορία:Όπερες του Τζοακίνο Ροσσίνι
Κατηγορία:Όπερες στην ιταλική γλώσσα